

**ประกาศเทศบาลตำบลศรีโพธิ์เงิน**

**เรื่อง นโยบาย/มาตรการ เพื่อพัฒนาหน่วยงานให้มีคุณธรรม และความโปร่งใส**

**ตามแนวทางการประเมินคุณธรรมและความโปร่งใสในการดำเนินงานของเทศบาลตำบลศรีโพธิ์เงิน**

-------------------------------------

ตามที่คณะรัฐมนตรี ได้มีมติเมื่อวันที่ 4 มกราคม 2565 ให้หน่วยงานภาครัฐทุกหน่วยงานเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ซึ่งในแบบประเมินกำหนดให้ผู้บริหารของหน่วยงาน กำหนดนโยบาย มาตรการ แผนงานหรือโครงการ/กิจกรรม เพื่อพัฒนาหน่วยงานให้มีคุณธรรมและความโปร่งใส ตามแนวทาง การประเมินคุณธรรมและความโปร่งใสในการดำเนินงานของหน่วยงานภาครัฐ 6 ด้าน ได้แก่ 1. ด้านความโปร่งใส 2.ด้านความพร้อมรับผิด 3.ด้านความปลอดจากการทุจริตในการปฏิบัติงาน 4.ด้านวัฒนธรรมคุณธรรมในองค์กร 5.ด้านคุณธรรมการทำงานในหน่วยงานและ 6. ด้านการสื่อสารภายในหน่วยงาน

ฉะนั้น เพื่อให้การปฏิบัติงานของเจ้าหน้าที่ในเทศบาลตำบลศรีโพธิ์เงิน เป็นไปด้วยความ มีคุณธรรมโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ผู้บริหารเทศบาลตำบลศรีโพธิ์เงิน จึงกำหนดนโยบาย ไว้ดังนี้

1. นโยบายด้านความโปร่งใส

1.1 เปิดโอกาสให้ผู้มีส่วนได้ส่วนเสียมีโอกาสเข้ามามีส่วนร่วมในการดำเนินงานตามภารกิจหลักโดยให้ระบุรายละเอียดของผู้มีส่วนได้ส่วนเสียที่เข้ามาร่วมในการดำเนินการในแต่ละขั้นตอน ดังนี้

1.1.1 แสดงความคิดเห็นเกี่ยวกับแผนงานโครงการ

1.1.2 จัดทำแผนงานโครงการ

1.1.3 ดำเนินการโครงการ

1.2 ให้ดำเนินการเกี่ยวกับการจัดซื้อจัดจ้างด้วยความโปร่งใส ดังนี้

1.2.1 ประกาศเผยแพร่แผนปฏิบัติการจัดซื้อจัดจ้างภายในระยะเวลา 30 วันทำการ หลังจากวันที่ได้รับการจัดสรรงบประมาณ

1.2.2 เผยแพร่ข้อมูลอย่างเป็นระบบเกี่ยวกับการจัดซื้อจัดจ้าง เพื่อให้สาธารณชนสามารถตรวจสอบข้อมูลการจัดซื้อจัดจ้างได้ โดยมีองค์ประกอบ ชื่อโครงการ งบประมาณ ผู้ซื้อซอง ผู้ยื่นซอง ผู้ได้รับการคัดเลือก

1.3 ให้ดำเนินการเกี่ยวกับการเปิดเผยข้อมูลการจัดซื้อจัดจ้างแต่ละโครงการให้สาธารณชนรับทราบผ่านเว็บไซต์และสื่ออื่นๆ ดังนี้

1.3.1 ประกาศเผยแพร่การจัดซื้อจัดจ้างแต่ละโครงการล่วงหน้าไม่น้อยกว่าระยะเวลาตามที่กฎหมายกำหนด

1.3.2 ประกาศเผยแพร่หลักเกณฑ์ในการพิจารณาคัดเลือก/ตัดสินผลการจัดซื้อจัดจ้างแต่ละโครงการ

1.3.3 ประกาศเผยแพร่วิธีการคำนวณราคากลางแต่ละโครงการ

1.3.4 ประกาศเผยแพร่รายชื่อผู้มีคุณสมบัติเบื้องต้นในการซื้อหรือจ้างแต่ละโครงการ

1.3.5 ประกาศเผยแพร่ผลการจัดซื้อจัดจ้างแต่ละโครงการ พร้อมระบุวิธีการจัดซื้อ จัดจ้างและเหตุผลที่ใช้ในการตัดสินผลการจัดซื้อจัดจ้าง

1.4 วิเคราะห์ผลการจัดซื้อจัดจ้าง ดังนี้

1.4.1 ให้มีการวิเคราะห์ผลการจัดซื้อจัดจ้างของปีงบประมาณนั้นๆ

1.4.2 นำผลการวิเคราะห์การจัดซื้อจัดจ้าง มาใช้ในการปรับปรุงการจัดซื้อจัดจ้างในปีงบประมาณต่อๆไป

1.5 มีช่องทางให้ประชาชนเข้าถึงข้อมูลของหน่วยงาน ดังนี้

1.5.1 มีหน่วยประชาสัมพันธ์ ณ ที่ทำการของหน่วยงาน

1.5.2 มีข้อมูลอำนาจหน้าที่ตามที่กฎหมายกำหนดทางเว็บไซต์ของหน่วยงาน หรือสื่ออื่นๆ

1.5.3 มีระบบการให้ข้อมูลการดำเนินงานของหน่วยงานผ่านหมายเลขโทรศัพท์เฉพาะหรือระบบ Call Center โดยมีระบบตอบรับอัตโนมัติหรือมีเจ้าหน้าที่ของหน่วยงานให้บริการข้อมูลตลอดเวลา ทำการ

1.5.4 มีการเผยแพร่ข้อมูลการดำเนินงานของหน่วยงานทางสื่อต่างๆ

1.6 มีการดำเนินการเกี่ยวกับเรื่องร้องเรียนการปฏิบัติงาน/การให้บริการของหน่วยงาน ดังนี้

1.6.1 มีการกำหนดช่องทางการร้องเรียนและขั้นตอน/กระบวนการจัดการ เรื่องร้องเรียน

1.6.2 มีการกำหนดหน่วยงานหรือเจ้าหน้าที่ผู้รับผิดชอบเรื่องร้องเรียน

1.6.3 มีระบบการตอบสนอง หรือรายงานผลการดำเนินงานเกี่ยวกับเรื่องร้องเรียน ให้ผู้ร้องเรียนทราบ

1.6.4 มีรายงานสรุปผลการดำเนินการเรื่องร้องเรียน พร้อมระบุปัญหา อุปสรรค และแนวทางแก้ไข และ

1. นโยบายด้านความพร้อมรับผิด

2.1 เจ้าหน้าที่ของเทศบาล จะต้องปฏิบัติหน้าที่ด้วยความเต็มใจ เต็มความสามารถ มีความกระตือรือร้น มุ่งผลสัมฤทธิ์ของงาน

2.2 เจ้าหน้าที่ของเทศบาล จะต้องให้ความสำคัญกับการปฏิบัติงานตามภารกิจหน้าที่ ความรับผิดชอบ มากว่าเรื่องส่วนตัว

2.3 เจ้าหน้าที่ของเทศบาล จะต้องมีส่วนในความรับผิดชอบ หากเกิดความเสียหาย อันเนื่องจากการปฏิบัติงานที่ผิดพลาดของตนเอง

2.4 เจ้าหน้าที่ของเทศบาล จะต้องแสดงเจตจำนงที่จะมุ่งนำหน่วยงานให้มีการดำเนินงานด้วยความซื่อสัตย์สุจริต และพร้อมที่จะแสดงความรับผิดชอบ หากงานนั้นส่งผลกระทบและเกิดความเสียหายต่อสังคมโดยรวม

2.5 เจ้าหน้าที่ของเทศบาล จะต้องสนับสนุนงบประมาณหรือการดำเนินการ

2.6 เจ้าหน้าที่ของเทศบาล จะต้องเปิดโอกาสพร้อมรับฟังการวิพากษ์ หรือติดชม จากประชาชน/ผู้รับบริการ/ผู้มีส่วนได้ส่วนเสีย

1. นโยบายด้านความปลอดภัยจากการทุจริตในการปฏิบัติงาน

3.1 เจ้าหน้าที่ของเทศบาล จะต้องไม่เรียกรับเงินหรือผลประโยชน์อื่นไดเพื่อแลกกับการให้บริการหรืออำนวยความสะดวก

3.2 เจ้าหน้าที่ของเทศบาล จะต้องไม่ใช้อำนาจหน้าที่ เพื่อเอื้อประโยชน์แก่ตนเองและพวกพ้อง

3.3 เจ้าหน้าที่ของเทศบาล จะต้องไม่มีส่วนได้ส่วนเสียในสัญญา โครงการ หรือสัมปทานใดๆ ขอหน่วยงาน

3.4 ผู้บริหารของเทศบาล จะต้องไม่มีความเกี่ยวข้องเชิงอุปถัมภ์ หรือมีผลประโยชน์ร่วมกับคู่สัญญา โครงการ หรือสัมปทานใดๆ

3.5 การดำเนินงาน/การอนุมัติต่างๆ ของเทศบาล จะต้องไม่มีการแทรกแซงจากฝ่ายการเมืองหรือผู้มีอำนาจ เพื่อก่อให้เกิดประโยชน์กับกลุ่มใดกลุ่มหนึ่ง

1. นโยบายด้านวัฒนธรรมคุณธรรมภายในองค์กร

4.1 เจ้าหน้าที่ของเทศบาล จะต้องมีการถ่ายทอดพฤติกรรมการทำงานที่ดี มีคุณธรรมและซื่อสัตย์สุจริต ให้แก่กันอยู่เสมอ

4.2 เจ้าหน้าที่ของเทศบาล เมื่อพบเห็นการทุจริตที่เกิดขึ้น จะต้องไม่เพิกเฉยและพร้อมที่จะดำเนินการร้องเรียน แจ้งแบะแส หรือให้ข้อมูลแก่กลุ่มตรวจสอบภายใน ฯลฯ

๔.3 เจ้าหน้าที่ของเทศบาล จะต้องไม่ทนและยอมรับต่อการกระทำการทุจริตทุกรูปแบบ

4.4 เจ้าหน้าที่ของเทศบาล จะต้องไม่นำวัสดุ อุปกรณ์ และของใช้ในราชการไปใช้ส่วนตัว

4.5 เจ้าหน้าที่ของเทศบาล จะต้องไม่กระทำการใดๆที่เป็นการเอื้อประโยชน์ต่อบุคคลกลุ่มใด กลุ่มหนึ่ง

4.6 ให้มีการจัดทำแผนป้องกันและปราบปรามการทุจริต ที่สามารถนำไปสู่การปฏิบัติได้อย่างเป็นรูปธรรม และสามารถยับยั้งการทุจริตได้อย่างมีประสิทธิภาพ

4.7 หน่วยตรวจสอบภายใน จะต้องดำเนินงานอย่างมีอิสระ ไม่ถูกแทรกแซงจากผู้บริหารหรือผู้มีอำนาจ และสามารถยับยั้งหรือป้องกันการทุจริตได้อย่างมีประสิทธิภาพ

4.8 ให้มีการดำเนินการเพื่อป้องกันผลประโยชน์ทับซ้อน ดังนี้

4.8.1 ให้มีการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน

4.8.2 ให้มีการจัดทำคู่มือเกี่ยวกับการปฏิบัติงานเพื่อป้องกันผลประโยชน์ทับซ้อน

4.8.3 ให้มีการแลกเปลี่ยนเรียนรู้ภายในหน่วยงาน เพื่อให้เกิดความรู้เรื่องการป้องกันผลประโยชน์ทับซ้อนแก่เจ้าหน้าที่

4.8.4 ให้มีการปรับปรุงขั้นตอน/แนวทางการปฏิบัติงาน หรือระเบียบ เพื่อป้องกันผลประโยชน์ทับซ้อน

4.9 ให้มีการดำเนินการป้องกันและปราบปรามการทุจริตในหน่วยงาน ดังนี้

4.9.1 ให้มีการวิเคราะห์ผลการดำเนินการตามแผนปฏิบัติการป้องกันและปราบปรามการทุจริตประจำปีนั้นๆ เพื่อนำมาปรับแผนปฏิบัติการป้องกันและปราบปรามการทุจริตของปีงบประมาณต่อๆไป

4.9.2 ให้มีการดำเนินการตามแผนปฏิบัติการป้องกันและปราบปรามการทุจริต ประจำปีงบประมาณนั้นๆ

4.10 ให้มีการรวมกลุ่มเพื่อตรวจสอบการบริหารงานในหน่วยงาน ดังนี้

4.10.1 ให้มีการรวมกลุ่มของเจ้าหน้าที่ในหน่วยงาน เพื่อการบริหารงานที่โปร่งใส

4.10.2 ให้มีกิจกรรมที่แสดงถึงความพยายามที่จะปรับปรุงการบริหารงานของหน่วยงานให้มีความโปร่งใสยิ่งขึ้น

1. ดัชนีคุณธรรมการทำงานในหน่วยงาน

5.1 การคัดเลือก บรรจุ แต่งตั้ง โยกย้าย เลื่อนระดับ การพิจารณาความดีความชอบ หรือการให้สิทธิประโยชน์ต่างๆ ต้องไม่ยึดโยงกับระบบอุปถัมภ์ เส้นสาย หรือผลประโยชน์อื่นๆแอบแฝง

5.2 สร้างแรงจูงใจ เพื่อรักษาเจ้าหน้าที่ให้ปฏิบัติงานด้วยความจงรักภักดี

5.3 ให้มีการคัดเลือกผู้เข้ารับการฝึกอบรม การสัมมนา การศึกษาดูงาน การให้ทุนการศึกษา อย่างเป็นธรรม ไม่เลือกปฏิบัติ

5.4 การใช้จ่ายเงินงบประมาณ ให้เป็นไปด้วยความจำเป็น คุ้มค่า โปร่งใส และตรวจสอบได้

5.5 ให้มีการมอบหมายงานด้วยความเป็นธรรม ไม่เลือกปฏิบัติ ไม่สั่งงานในเรื่องส่วนตัว

5.6 ให้มีการอธิบายรายละเอียดของงาน กำหนดเป้าหมาย ติดตาม ให้คำแนะนำ และร่วมแก้ไขปัญหาในงานที่ได้รับมอบหมายร่วมกับผู้ใต้บังคับบัญชา

5.7 ให้มีการจัดเตรียมสถานที่และอุปกรณ์ เพื่อสนับสนุนการปฏิบัติงานให้มีความพร้อมอย่างสม่ำเสมอ

5.8 เจ้าหน้าที่ของเทศบาล ต้องปฏิบัติงานตามระเบียบ ขั้นตอน อย่างเคร่งครัด เป็นมาตรฐาน และยึดหลักความถูกต้องอยู่เสมอ

5.9 เจ้าหน้าที่ของเทศบาล ต้องปฏิบัติงานโดยยึดหลักความเป็นธรรม เท่าเทียม ไม่เลือกปฏิบัติ

5.10 ให้มีการปฏิบัติงานตามคู่มือ หรือมาตรฐานการปฏิบัติงานตามภารกิจหลัก ดังนี้

5.10.1 ให้มีคู่มือหรือมาตรฐานการปฏิบัติงานตามภารกิจหลัก ที่เป็นปัจจุบัน

5.10.2 ให้จัดทำรายงานผลการปฏิบัติงานตามคู่มือหรือมาตรฐานการปฏิบัติงานตามภารกิจหลัก โดยต้องมีสาระสำคัญเกี่ยวกับผลผลิตและผลลัพธ์ของการปฏิบัติงานมีการเปรียบเทียบขั้นตอน/กระบวนการปฏิบัติงานที่กำหนดไว้ในคู่มือกับการดำเนินงานที่เกิดขึ้นจริง ตลอดจนปัญหาอุปสรรคและแนวทางในการพัฒนา ปรับปรุง การปฏิบัติงาน

5.11 ให้มีการปฏิบัติงาน/การบริการตามภารกิจหลักด้วยความเป็นธรรม ดังนี้

5.11.1 ให้มีการแสดงขั้นตอนการปฏิบัติงานตามภารกิจหลัก และระยะเวลาที่ใช้ในการดำเนินการให้ผู้รับบริการหรือผู้มีส่วนได้ส่วนเสียทราบอย่างชัดเจน

5.11.2 จัดให้มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ตามภารกิจหลัก

1. นโยบายด้านการสื่อสารภายในหน่วยงาน

6.1 ให้สำนักปลัดถ่ายทอดประกาศนโยบาย/มาตรการ เพื่อพัฒนาหน่วยงานให้มีคุณธรรม และความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ฉบับนี้ให้เจ้าหน้าที่ในสังกัดได้รับทราบและถือปฏิบัติอย่างเคร่งครัด

6.2 ให้เจ้าหน้าที่ศูนย์ข้อมูลข่าวสารนำประกาศนโยบาย/มาตรการ เพื่อพัฒนาหน่วยงานให้มีคุณธรรม และความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ฉบับนี้เผยแพร่ในเว็ปไซต์ของเทศบาล และติดประกาศ ณ ศูนย์ข้อมูลข่าวสารของเทศบาลให้ประชาชนได้รับทราบ

ประกาศ ณ วันที่ 6 เดือน มกราคม พ.ศ. 25๖5

(ลงชื่อ) จรัญ ยามี

(นายจรัญ ยามี)

นายกเทศบาลตำบลศรีโพธิ์เงิน